《游老君洞》
宋代·刘子荐

第一真岩岂浪名，高明洞达窈而深。
冠天下神仙胜境，副我生山水知音。
崖激湍流腾雪玉，灯摇石莹灿星金。
少焉月出东山上，何必蓬莱海上寻。

作者简介：（?—1276）宋吉州安福人，字贡伯。以父任为湘乡尉，擒盗有功，调抚州司录。历知融州，以廉静著闻。为广西经略司檄为参议官。恭帝德祐二年，元兵至，率兵拒守不支，自尽。